Benjamin Constant
<s>Benžamen Konstan, punim imenom Anri Konstan de Rebek, nazvan Benžamen (; 25. oktobar 1767 — 8. decembar 1830) je bio francuski književnik.</s>

<s>Biografija</s>

<s>Konstan je poreklom iz hugenotske porodice, koja je u doba verskih progona emigrirala u Švajcarsku.</s><s>Rođen je u Lozani.</s><s>Majka mu je umrla nakon porođaja, a otac je služio kao oficir u holandskoj vojsci, pa su ga vaspitavali tetka, baba i kućni učitelji.</s><s>Pokazujući veoma rano znakove zrelosti i nadarenosti, dobija priliku da se obrazuje u značajnim evropskim univerzitetskim centrima (Oksford, Erlangen, Edinburg).</s><s>U Edinburgu dolazi u kontakt sa engleskim vigovcima, što će uticati na njegove kasnije liberalne političke ideje.</s><s>Godine 1787. dolazi u Pariz, a zatim u Braunšvajg, gde postaje dvorski komornik.</s><s>Optužen zbog jakobinizma napušta dvor, vraća se u Francusku, gde prima francusko državljanstvo.</s><s>Upoznaje gospođu de Stal, književnicu, s kojom će preko deset biti u vezi.</s><s>Počinje da se bavi politikom.</s><s>Napoleon ga imenuje članom skupštine (Tribunat), koja nije imala veliku moć odlučivanja, već je uglavnom raspravljala o zakonima.</s><s>Ne mogavši da se pomiri sa takvom ulogom biva uklonjen i sledi gospođu de Stal, koja je proterana iz Francuske, i putuje s njom po Nemačkoj.</s><s>Tu Konstan dolazi u kontakt sa poznatim piscima poput Getea, Šilera i Vilanda, o čemu će pisati u svom Dnevniku.</s><s>Nakon Napoleonovog pada, vraća se u Pariz, gde sarađuje u liberalnim novinama.</s><s>U Parizu ostaje i nakon Napoleonovog povratka iz izgnanstva sa Elbe i radi na pisanju Ustava.</s><s>Posle poraza kod Vaterloa Konstan se sklanja u Englesku.</s><s>Vrativši se 1816. aktivno učestvuje u političkom životu za vreme Restauracije, kao poslanik i novinar liberalne stranke.</s><s>Imenovan je i za predsednika Državnog saveta (1830), ali umire iste godine.</s>

<s>Literatura 
 Francuska književnost, knjiga druga, u okviru Edicije strane književnosti, Izdavačko preduzeće „Nolit“, Beograd, 1976.</s>

<s>Spoljašnje veze</s>

<s>Rođeni 1767.</s><s>Umrli 1830.</s><s>Francuski književnici
Francuski filozofi</s>

